Jeila Universitāte

Jeila Universitāte (angļu: Yale University) ir privāta universitāte. Tā atrodas Ņūheivenā, Konektikutas štatā. Universitāte dibināta 1701. gadā Konektikutas kolonijā, tādējādi tā ir trešā vecākā augstākās izglītības mācību iestāde ASV pēc Hārvarda Universitātes un Viljamsburgas koledžas Virdžīnijas pavalstī. 1718. gadā tā nosaukta sponsora Eliahu Jeila vārdā par Jeila koledžu. Jeila tieslietu skolu uzskata par labāko tieslietu skolu ASV, savukārt pati Jeila Universitāte ir viena no pasaulē prestižākajām universitātēm. Pasaules universitāšu akadēmiskajā reitingā ieņem 11. vietu (2016). Universitātē ir pasaulē otra lielākā akadēmiskā bibliotēka (12,5 miljoni vienību). 49 universitātes studenti, pasniedzēji un darbinieki ir bijuši Nobela prēmijas laureāti, tāpat universitāti ir absolvējuši pieci ASV prezidenti. Atsauces Ārējās saites Vikikrātuvē par šo tēmu ir pieejami multivides faili. Skatīt: Jeila Universitāte. Oficiālā tīmekļa vietne (angliski) Encyclopædia Britannica raksts (angliski) Visuotinė lietuvių enciklopedija raksts (lietuviski) Brockhaus Enzyklopädie raksts (vāciski) Krievijas Lielās enciklopēdijas raksts (2004-2017) (krieviski)